[{"text_idx": "#000001", "text": "Cynhwysiant digidol ym maes iechyd a gofal"}, {"text_idx": "#000002", "text": "Mae potensial aruthrol i gynhwysiant digidol wella iechyd a llesiant pobl hy\u0302n a phobl a\u0302 salwch cyfyngus hirdymor yng Nghymru. Mae\u2019r twf cyflym mewn technolegau digidol yn cynnig cyfleoedd arbennig i bobl fod yn rhan fwy gweithredol o\u2019u gofal eu hunain. Ond mae perygl difrifol hefyd i bobl sydd wedi\u2019u hallga\u0301u\u2019n ddigidol gael eu gadael ar o\u0302l."}, {"text_idx": "#000003", "text": "Pam mae cynhwysiant digidol yn bwysig i\u2019r sector iechyd a gofal cymdeithasol?"}, {"text_idx": "#000004", "text": "Mae gan y GIG yng Nghymru weledigaeth ar gyfer iechyd a gofal yng Nghymru \u2013 mynediad ar-lein at gofnodion, archebu apwyntiad a chais am bresgripsiwn, apiau gofal iechyd, technolegau gwisgadwy, hunanreoli ar-lein ac ymgynghoriadau fideo. Mae byrddau iechyd unigol wrthi\u2019n raddol yn cyflwyno rhaglenni cenedlaethol ar gyfer y cyhoedd."}, {"text_idx": "#000005", "text": "Ond, y sawl sydd fwyaf angen iechyd a gofal (gan gynnwys pobl hy\u0302n a rhai a\u0302 chyflyrau hirdymor ac anableddau) yw\u2019r rhai lleiaf tebygol o fod ar-lein."}, {"text_idx": "#000006", "text": "Dim ond 87% o bobl yng Nghymru a\u0302 salwch, anabledd neu wendid hirdymor sy\u2019n defnyddio\u2019r rhyngwyd, o gymharu a\u0302 93% o\u2019r rhai heb gyflyrau o\u2019r fath.\nDim ond 87% o fobl 65-74 oed sy\u2019n defnyddio\u2019r rhyngrwyd, i gymharu a\u0302 99% o fobl 16-44 oed.\nMae llai o bobl yng Nghymru yn defnyddio\u2019r rhyngwyd i reoli eu hiechyd nag yn rhannau eraill o\u2019r DU."}, {"text_idx": "#000009", "text": "Mae\u2019r achos busnes dros gynhwysiant digidol mewn iechyd a gofal yn galonogol hyd yma. Mae gwerthusiadau\u2019n dangos fod ymyriadau, gan gynnwys hyfforddiant sgiliau digidol yn:"}, {"text_idx": "#000010", "text": "Gwella hyder pobl wrth ddefnyddio adnoddau iechyd digidol\nHybu rhagor i ddefnyddio gwasanaethau megis archebu apwyntiad ar-lein\nCynyddu\u2019r hunanofal am fa\u0302n anhwylderau\nLleihau achosion o unigrwydd a theimlo\u2019n ynysig"}, {"text_idx": "#000011", "text": "Ein gwaith gyda darparwyr iechyd a gofal"}, {"text_idx": "#000013", "text": "Yn ogystal a\u0302\u2019n gwaith gyda byrddau iechyd, rydym yn gweithio gyda meddygfeydd unigol, cartrefi gofal, darparwyr gofal anstatudol a\u2019r sector gwirfoddol."}, {"text_idx": "#000016", "text": "Iechyd y boblogaeth mewn oes ddigidol (2020)"}, {"text_idx": "#000017", "text": "Ein gwaith gyda chartrefi gofal"}, {"text_idx": "#000018", "text": "Cefnogi cartrefi gofal yn ystod Covid-19"}, {"text_idx": "#000020", "text": "Cysylltedd Digidol mewn Cartrefi Gofal"}, {"text_idx": "#000021", "text": "Gwybodaeth i wella cysylltedd digidol mewn cartrefi gofal"}, {"text_idx": "#000022", "text": "Archwiliwch ein canllawiau, fideos a dolenni ar-lein i helpu pobl i aros yn gysylltiedig"}, {"text_idx": "#000023", "text": "Mae ein hastudiaethau achos yn cynnwys llawer o enghreifftiau o waith cynhwysiant digidol mewn lleoliadau iechyd."}]